open-index/open-wikipedia-markdown huggingface dataset:
Tra La La La La

***Tra La La La La*** er en sang skrevet av Ike Turner som ble spilt inn og gitt ut på singel med Ike & Tina Turner i 1962. Singelen nådde en 9.-plass på R&B lista og en 50.-plass på Pop-lista.  Sangen er også å finne på albumet *[[Dynamite!]]* som ble gitt ut i 1963.

## Referanser
Wake Up (Arcade Fire)

«Wake Up» er en indierocksang av det canadiske rockebandet Arcade Fire. Det var den femte og siste singelen fra bandets debutalbum, *[[Funeral (album)|Funeral]]*. Singelen ble gitt ut som en 7" vinylplate den 14. november 2005.

«Wake Up» ble spilt før New York Rangers sine kamper i sesongen 2006-2007. Den blir nå brukt som introsang for Premier League-klubben Aston Villa.

Sangen ble spilt i begynnelsen av U2s konsert under Vertigo Tour, vanligvis fulgt av «City of Blinding Lights». En liten bit av sangen kunne høres på U2 sin konsertfilm, *[[Vertigo 2005: Live from Chicago]]*.

En liveversjon av sangen, fremført med David Bowie, kan høres på *[[Live EP (Live at Fashion Rocks)]]*.

Sangen ligger på 8.-plass på Rate Your Musics liste over de beste singlene på 2000-tallet.

En ny versjon av sangen ble spilt inn for traileren til filmen *[[Til Huttetuenes land (film)|Til Huttetuenes land]]*.

Sangen brukes til å avslutte radioprogrammet *[[The Dan Patrick Show]]* hver fredag.

Sangen ble brukt i reklamer i pausen i Super Bowl XLIV. Alle inntektene fra visningene med sangen ble donert til Partnes in Health, som brukte pengene til hjelp i Haiti etter jordskjelvet i 2010.

## Spor
# «Wake Up» – 5:33

## Referanser


## Eksterne lenker
* Wake Up i Arcade Fires nettbutikk
Scottish Ambulance Service

**Scottish Ambulance Service** (engelsk) eller **Seirbheis Charbadan-eiridinn na h-Alba** (skotsk-gælisk) er den offentlige ambulansetjenesten i Skottland, og inngår i det offentlige helsevesenet, National Health Service. Tjenesten finansieres direkte av Skottlands regjering.

Ambulansetjenesten består av to deler; en akuttdel hvor ambulansearbeidere rykker ut til nødsituasjoner, og en pasienttransportdel hvor ambulansebiler befordrer pasienter til og fra avtalt behandling ved sykehus.

Tjenesten er organisert i fem geografiske divisjoner samt et nasjonalt hovedkvarter i Edinburgh. Den har også en luftambulanseavdeling med to Beechcraft King Air ambulansefly og to Eurocopter EC-135 ambulansehelikoptere.

## Eksterne lenker
*
Scottish Fire and Rescue Service

**Scottish Fire and Rescue Service** (engelsk) eller **Seirbheis Smàlaidh agus Teasairginn na h-Alba** (skotsk-gælisk) er brannvesenet i Skottland. Det ble opprettet 1. april 2013 gjennom en sammenslåing av Skottlands åtte regionale brannvesen og det skotske brannakademiet.

Brannvesenet har 8&nbsp;310 brannkonstabler og 296 brannstasjoner organisert i tre regioner. Hovedkontoret ligger i Perth. I hver av Skottlands fylker har brannvesenet en høyere tjenestemann med lovpålagt ansvar for å samarbeide med lokale myndigheter.

## Eksterne lenker
*
Brannstasjon

En **brannstasjon** er en bygning som er tilholdssted for et brannvesen og deres utstyr. Der finnes forskjellige typer brannstasjoner alt etter om det er en stasjon for full- eller deltids brannkonstabler, eller det er en mindre brannstasjon.

Der er typisk garasjeanlegg hvor brannbilene står klar til utrykning, samt forskjellige former for oppholdslokaler. Hvis stasjonen er døgnbemannet har man dessuten lokaler til matlavning, hvile og omkledning. Herutover er ofte også kontorer til administrasjonen. På større stasjoner kan man tillike finne verksteder, vaskehaller og vaktsentral.

En *hjelpebrannstasjon* er en liten brannstasjon hvor der kun er få kjøretøyer, som ved behov får hjelp fra en fjernere liggende stasjon som så huser den store utrykningsstyrke. Denne løsning velges ofte i områder med lav aktivitet, da det er mere økonomisk enn å etablere en stor stasjon hvor der kan være langt mellom utrykningene.

Visse mindre stasjoner deler arealer og bygninger med for eksempel en lokal virksomhet eller rådhus, hvor man så kan deles om utgiftene til bygningene, men hvor mannskapet så arbeider meget tett på.

## Se også
* Redningsstasjon
* Politistasjon

## Eksterne lenker
*
Eric Roll

**Eric Roll**, baron Roll av Ipsden, (født 1. desember 1907 i Nowosielitza i Østerrike-Ungarn – nå i Ukraina, død 30. mars 2005 i London) var en britisk økonom, offentlig tjenestemann og bankmann. Han ble gjort til life peer i 1977.

## Liv og virke
### Bakgrunn
Roll ble født som Erich Roll i det østerriksk-ungarske riket hvor han vokste opp i nærheten av Czernowitz i Bukovina som senere ble en del av Romania og i dag er en del av Ukraina.

Hans far var banksjef, og hans onkel på morsiden var et fremstående medlem av det juridiske fakultet ved Universitetet i Wien. Da russiske soldater under første verdenskrig brente ned landsbyen familien bodde i tok de tilflukt i Wien. Foreldrene sendte ham til England i 1920 hvor han studerte ved University of Birmingham. Kort tid etterpå fullførte han en doktorgrad og publiserte sin første bok. Han vanket i kunstneriske og kreative miljøer.

### Økonom
I 1935 i en alder av 28 år ble Roll professor i økonomi og handel ved University College of Hull, oppnevnt med støtte fra John Maynard Keynes og Lord Stamp. Under andre verdenskrig ble han imidlertid rekruttert til siviltjeneste som nestleder i British Food Mission (1941-1946), der han i hovedsak var involvert i anskaffelse av matforsyninger - spesielt tørkede egg. Han fikk en rekke kontakter i USA og avviste tilbudet om å lede Generalavtalen om tolltariffer og handel, og ble i stedet med i det britiske Ministry of Food. 

Hans økonomiske erfaring og kontakter gjorde ham uvurderlig i etterkrigstidens regjering, og han var den britiske representanten til forhandlingene om Marshall-hjelpen i Paris. Han spilte en viktig rolle i etableringen av europeiske og transatlantiske institusjoner før han igjen ble med i departementet for landbruk, fiskeri og mat.

Roll var i ferd med å godta vice-chancellorship av Liverpool University, men ble bedt om å dra til Washington, DC som økonomimedarbeider ved den britiske ambassaden 1963-1964. Da Labour vant valget i 1964 ble han fast sekretær for det nye Department of Economic Affairs, til tross for at han var uenig i dets utvikling.

Roll var styremedlem i Bank of England 1968-1977, styreleder av banken SG Warburg 1974-1983, og styremedlem i The Times.

Han var leder av Bilderberg-konferansens styringskomite mellom 1986 og 1989.

Roll ble utnevnt til følgesvenn av Order of the Bath og kommandørridder av Sankt Mikaels og Sankt Georgs orden. Han ble gjort til offiser av Æreslegionen og life peer som baron Roll av Ipsden i 1977.

Roll giftet seg med Freda Taylor i 1934 som han møtte i studietiden. De fikk to døtre. Freda døde i 1998.

## Større publikasjoner
* *A History of Economic Thought*, 1938.
* *Crowded Hours* (selvbiografi), 1985.

## Referanser


## Kilder
* Nekrolog i The Independent 

## Eksterne lenker
*
Victor av Wied

**Victor av Wied** (*Wilhelm Friedrich Adolph Hermann Viktor, Prinz zu Wied*, født 7. desember 1877 i Neuwied, død i britisk fangenskap den 1. mars 1946 i Moosburg an der Isar) var en tysk diplomat og medlem av det tyske fyrstehuset Wied fra Rheinland-Pfalz. 

Han meldte seg inn i NSDAP i 1932. 

## Familiebakgrunn
Victor av Wied var sønn av general og politiker Wilhelm, 5. fyrste av Wied (1845–1907) og hans hustru, prinsesse Marie av Nederland (1841–1910). En eldre bror av Victor var Wilhelm av Wied, som i en kort periode, 7. mars-5. september 1914, var fyrste av Albania. En tante var Elisabet av Wied, dronning av Romania.

## Som diplomat i Sverige
Victor av Wied var legasjonsråd i Stockholm 1919–1922 og deretter chargé d'affaires i Budapest. Fra den 15. desember 1933 var han minister i Sverige. Han hadde denne posten fram til 1943, da han ble erstattet av Hans Thomsen, tidigere chargé d'affaires i Washington, D.C.

## Referanser


## Kilder
* *[[Statskalendern]] 1941*
* Hermann A.L. Degener (red): *Wer ist's? - Zeitgenossenlexikon* (Leipzig 1905)

## Eksterne lenker
* ''Vierteljahrshefte für Zeitgeschichte'', oktober 1974 (inkluderer opplysninger om de tysk-svenske relasjoner i tilknytting til okkupasjonen av Norge 1940, hvor Victor av Wied var en viktig mellommann).
Love Letters

***Love Letters*** er en populærmelodi skrevet av Victor Young og Edward Heyman i 1945. Melodien ble fremført uten tekst i filmen med samme navn og ble nominert til Academy Award for beste sang i 1945.

Mange artister har senere spilt inne denne sangen, blant andre;

*Dick Haymes (i 1945, US #11)
*Nat King Cole i 1957
*Ketty Lester (i 1962, US #5, US R&B #2, UK #4)
*Ike & Tina Turner spilte inn sangen og ga den ut på albumet *[[Don't Play Me Cheap (album)|Don't Play Me Cheap]]* i 1963.
*Cilla Black i 1965
*Sandie Shaw i 1965
*Elvis Presley (i 1966, US #19, UK #6)
*Engelbert Humperdinck i 1969
*Alison Moyet (i 1987, UK #4)
*Sinéad O'Connor i 1992
*Elton John & Bonnie Raitt i 1993
*Diana Krall i 2001
*Etta James i 2001

Regissøren David Lynch brukte Ketty Lesters versjon i filmen *[[Blue Velvet]]* i 1986.

## Referanser
CeBIT

**CeBIT** (forkortelse for «**Ce**ntrum für **B**üroautomation, **I**nformationstechnologie und **T**elekommunikation»; på norsk «Senter for kontorautomatisering, informasjonsteknologi og telekommunikasjon») var en IT-messe som ble arrangert årlig i Hannover. CeBIT ble arrangert av Deutsche Messe AG, som også arrangerer de andre messene i Hannover Messegelände.

Tidligere var IT-messen en del av den generelle Hannover Messe, men fra 1986 var CeBIT et eget arrangement. Navnet kom tidligere fra «**Ce**ntrum für **B**üro und **I**nformations**T**echnik»; på norsk «Sentrum for kontor og informasjonsteknikk».

Den første CeBIT-messa hadde om lag  utstillere og  besøkende, i 1995 var det rundt  utstillere og  besøkende. 
I 2008 var tallet på utstillere over  og det var nær en halv million besøkende.

Rundt 80&nbsp;% av de som besøkte messa, kom fra Tyskland.

Grunnet stadig synkende publikumstall de siste årene besluttet arrangøren i november 2018 å kansellere CeBIT 2019 og legge ned IT-messen for godt.

## Referanser


## Eksterne lenker
*
Rune Høiseth

**Rune Høiseth** (født 23. desember 1958 i Larvik) er en norsk lokalpolitiker for Arbeiderpartiet. Han var varaordfører i Larvik fra 2019 til 2023.

Fra 1998 til 2003 var han ordfører i Lardal. Etter kommunevalget 2011 blei han valgt til ordfører i Larvik. Han blei gjenvalgt som ordfører etter kommunevalget i 2015. Etter kommunevalget 2019 overtok Erik Bringedal (H) som ordfører i Larvik kommune for perioden 2019–2023.  

Før han blei ordfører, var Høiseth rådgiver i NAV Vestfold.

## Referanser
Frode Sulen

**Frode Sulen** (født 4. august 1958 på Sotra) er en norsk lokalpolitiker for Arbeiderpartiet. Han var ordfører i Sauda fra 2011 til 2015 og overtok ordførervervet etter Laura Seltveit (Ap).. Han satt også i kommunestyret fra 1999 til 2003.

Etter valget 2015 overtok Asbjørn Birkeland (Sp) som ordfører, og Sulen, som ikke stilte til gjenvalg, gikk tilbake til sitt arbeid for manganprodusenten Eramet Sauda (Sauda smelteverk).

## Referanser
Ordvev

En **ordvev** (fra engelsk *wordnet*) er en leksikalsk database som grupperer ord sammen i grupper med samme semantiske betydning (synonymer, kalt *synset*) og ulike semantiske sammenhenger mellom ordgruppene. Ordvever finnes for flere språk, og det er pågående prosjekter for flere andre språk, deriblant skandinaviske. Den første ordveven var for det engleske språket og ble utviklet ved Princeton University i USA. En ordvev kan både brukes som en ordbok (ordvever bygger gjerne på allerede eksisterende ordbøker) og som et verktøy i automatisk tekstanalyse og kunstig intelligens.

## Eksterne lenker
* Norsk ordvev (bokmål) - Nasjonalbiblioteket
* Norsk ordvev (nynorsk) - Nasjonalbiblioteket
* Engelsk ordvev - Princeton University
Jan Olav Gjerde

**Jan Olav Gjerde** (født 31. januar 1958) er en norsk lokalpolitiker for Arbeiderpartiet. Han var ordfører i Hyllestad fra 2011 til 2015. Han hadde før dette sittet i kommunestyret sia 1991. Foran kommunevalget i 2015 blei han ikke renominert på topp av partiet.

Gjerde er utdanna sveiser. Før han blei ordfører, arbeidde han som leder for helse, miljø og sikkerhet (HMS) ved skipsverftet i Leirvik. 

## Referanser
Harald Offerdal

**Harald Norvald Offerdal** (født 18. juni 1956) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Balestrand. Han blei gjenvalgt ved valget i  2015. Fra 2020 blei Balestrand, Leikanger og Sogndal kommuner slått sammen, og Offerdal var dermed Balestrands siste ordfører. Offerdal hadde da vært medlem av Balestrand kommunestyre sia 2003. Han var varaordfører fra 2007 til 2011.

Offerdal er utdanna lærer. Før han blei ordfører, arbeidde han som seniorrådgiver i Sogn og Fjordane fylkeskommune. Etter at han i 2019 gikk ut av kommunepolitikken, tiltrådte han stilling i avdeling for innovasjon og næring i Vestland fylkeskommune. 

## Referanser
Kopsenni

**Kopsenni** (789 moh.) er et fjell på Streymoy på Færøyene.

Fjellet er det høyeste på Streymoy og Færøyenes tolvte høyeste.

## Referanser
Roger Osen

**Roger Magne Osen** (født 30. juli 1972) er en norsk lokalpolitiker for Arbeiderpartiet. Etter kommunevalget 2011 blei han valgt til ordfører i Smøla. Han blei gjenvalgt ved kommunevalget i 2015, mens han valgte å forlate politikken og ikke stille til valg i 2019.

Før han blei ordfører arbeidet Osen som ingeniør i serviceselskapet Aibel, hvor han var installasjonsleder på Kristin-plattformen i Norskehavet. Etter ordførerperioden gikk han inn i havbruksbransjen. 

## Referanser


## Eksterne lenker
*
Are Hilstad

**Are Hilstad** (født 1976) er en norsk tidligere lokalpolitiker for Arbeiderpartiet. Etter kommunevalget 2011 ble han valgt til ordfører i Meldal, og gjenvalgt i 2015. I 2019 ble han valgt til første varaordfører i den sammenslåtte Orkland kommune.

1. april 2022 ble det kjent at han hadde fått jobb som museumsdirektør ved MiST Orkla Industrimuseum på hjemstedet Løkken Verk, og med det ville fratre som varaordfører. Han ble takket av i kommunestyremøte 23. juni, samtidig tok Hanne Nyhus over som varaordfører i Orkland.

## Bibliografi
* 2015: *Meldal arbeiderparti 1915–2015 : samfunnsbygging i 100 år*, (red. Mjøen, M.) ISBN 9788282520041

## Referanser
Arnt Mickelsen

**Arnt Mickelsen** (født 14. juni 1958) er en norsk lokalpolitiker for Arbeiderpartiet. Han var ordfører i Røyrvik kommune fra 2011 til 2015.  Han hadde før dette sittet i kommunestyret i tolv år. 

Mickelsen er utdanna bedriftsøkonom. Før han blei ordfører, var han prosjektleder i Joma Industriservice.

## Referanser
Etterkrigstidens viktigste norske sakprosautgivelser

**Etterkrigstidens viktigste norske sakprosautgivelser** var en kåring arrangert av avisa Dagbladet i 2008. Juryen skulle velge de 25 viktigste faglitterære tekster fra 1945 til 2008 og resulterte i en artikkelserie. I juryen satt Johan L. Tønnesson, Karianne Bjellås Gilje, Cecilie Naper, Fredrik W. Thue og Ottar Grepstad, sammen med fire representanter fra Dagbladet. 

 
### Mediedebatt om kåringen
Listen vakte kritikk fra bl.a Peder Anker ved Universitetet i Oslo, som mente den var sterkt fokusert på humaniora og samfunnsvitenskap, og ikke inkluderte mer innflytelsesrike verk innen økonomi, teknologi eller jus. Listen ble også kritisert for å ha politisk slagside. Helge Rønning oppsummerte kritikken mot kåringen slik: At den ikke redegjør for sine premisser, og «bygger på en form for kulturradikal og human- eller samfunnsvitenskapelig konsensus, der det først og fremst er stemmene utenfor maktens korridorer som taler» 

## Referanser
KV Kristen VGS Vennesla

**KV - Kristen VGS Vennesla** (tidligere *Vennesla Musikkgymnas*) er en privat videregående skole med eget skoleinternat, lokalisert i Vennesla i Agder fylke. KV har følgende utdanningsprogram: Musikk, dans og drama (MDD), studiespesialisering og medier og kommunikasjon. I tillegg programområdet vg3 påbygging.

Skolen startet opp høsten 2009, som Vennesla musikkgymnas, med godkjenning for 90 elever på Musikk, dans og drama (MDD). Våren 2015 fikk skolen i tillegg godkjennelse for utdanningsprogrammet studiespesialisering i tillegg til programområdet vg3 påbygging til generell studiekompetanse. Etter dette er skolen godkjent for 240 elever. Høsten 2015 byttet skolen navn til Kristen VGS Vennesla med forkortelsen KV, og startet opp eget skoleinternat.

KV har lokaler på Vikeland i Vennesla, 18&nbsp;km. nord for Kristiansand. Her har skolen kontorer, klasserom, øvingsrom, dramasal, dansestudio, konsertsal m.m. KV har et kristent grunnsyn og er godkjent under friskoleloven. Skolen eies av pinsemenigheten Filadelfia Vennesla, som er en del av pinsebevegelsen i Norge. Det er kort vei til togstasjon, bussholdeplass, samt dagligvarebutikker m.m.

Som privatskole kan KV ta inn elever fra hele Norge og har eget skoleinternat. Skolen har ansatt høyt utdannede lærere, og på Musikk, dans og drama er lærerne hentet direkte fra musikkbransjen, danse- og teaterscenen.

## Referanser


## Eksterne lenker
* 
*
Jon Ruder

**Jon Sverre Ruder** (født 1959) er låtskriver og sanger fra Furuset i Oslo.

## Musikalsk virke
Han startet sin musikkvirksomhet i et band kalt Citizen Kane. Gruppen hadde en del spillejobber på 1980-tallet, men fikk aldri noe gjennombrudd eller gitt ut noe album. Bandet ble oppløst i 1989.

Ruder dannet duoen GÅRE SÅ GÅRE med Anders Elverhøy som skrev og produserte blant annet en serie for Barnetimen for de minste, kalt *Historien om Nille, Putt og Pampas*. I tillegg oversatte og produserte Ruder og Elverhøy utenlandske barneplater, skrev nye jingler for NRK P1.

Ruder ble i 1997 tilbudt jobben som vokalist i det norske progrock-bandet Lucifer Was. Her var med på utgivelsene «In Anadis Bower», «Blues From Hellah», «The Divine Tree», «Crown of Creation», «Morning Star» og «Ein Fix Ferdig Mann». 

I 1999 dannet Ruder bandet Badegjestene, der han var låtskriver og vokalist. Samme år ga gruppen ut albumet *Sommer Hele Året.*

På 2000-tallet begynte Ruder å tonesette diktene til Per Sivle, for å kunne delta i 150-årsjubileet for Sivles fødsel i 2007. Fire av Ruders melodier til Sivles tekster ble innspilt av koret Norske Kammersangere. I 2012 ga daWorks og Jørn Dalchow ut plate med Ruders tonsetting av Sivle, og Ruder fikk samme år sin solodebut med albumet *Berre Ein Song*, som ble lansert 21. september 2012. 

## Diskografi
### Solo
* Berre Ein Song - tekster av Per Sivle (daWorks, 2012)
* Halvvegs inn til hjartet (daWorks, 2014)
* Stå vakt om naturen (EP, Lark Road Records, 2024).
**Zo Popi**

* Do It Right Now  (Lofthus Samvirkelag 2022, vokal)

### Lucifer Was
* In Anadi’s Bower (2000)
* Blues from Hellah (2004)
* The Divine Tree (2007)
* The Crown of Creation (2010)
* DiesGrows (2014)
* Morning Star (2017)
* Ein Fix Ferdig Mann (2024)

### Badegjestene
* Sommer Hele Året (1999)

### GÅRE SÅ GÅRE
* Gåre Så Gåre (1994)

## Referanser
Universidad Latina de Costa Rica

**Universidad Latina de Costa Rica**, også kjent som **ULatina**, er et privat universitet i Costa Rica. Det er en del av universitetsnettverket Laureate International Universities. Det ble grunnlagt i 1979 under navnet *Collegium Latinum*, og fikk universitetsstatus i 1989. I 2010 slo det seg sammen med Universidad Interamericana de Costa Rica. Universidad Latina har per 2013 over 35&nbsp;400 studenter.

## Campuser
Universidad Latina har to hovedcampuser:
*Campus San Pedro, i San Pedro i Montes de Oca
*Campus Heredia, i Heredia, den tidligere campusen til Universidad Interamericana

I tillegg har universitetet ti regionale kontorer spredt over hele landet:
*San José
*Grecia
*Palmares
*Puntarenas
*Cañas
*Santa Cruz
*Guápiles
*Limón
*Pérez Zeledón
*Paso Canoas

## Referanser


## Eksterne lenker
* 
* Universidad Latina de Costa Rica hos Laureate International Universitites
Kaiyuan Za Bao

***Kaiyuan Za Bao***, eller ***Kaiyuan Chao Pao*** eller ***Hoffbulletinen***() var en offisiell publikasjon som utkom i Kaiyuan-æraen i keiser Xuanzong av Tangs tid. Den var beregnet på keiserlige embedsmenn. Hver dag ble politiske nyheter og innenriksbegivenheter innhentet av redaksjonen, skriverne transkriberte, og publikasjonen ble sendt blant annet til provinsene. Den ble håndtrykket på silke og utkom mellom 713 og 734.

## Referanser
Canal 15 UCR

**Canal 15 UCR** er en costaricansk fjernsynskanal som tilhører Universidad de Costa Rica. Den ble grunnlagt 26. august 1982, og sender programmer relatert til utdanning, vitenskap og kultur. Den er tilgjengelig på kabel-tv i hele landet, og også med analog antenne i store deler av landet. Hovedkontoret ligger ved Ciudad Universitaria Rodrigo Facio i San Pedro i Montes de Oca.

Kanalen sender 14 timer i døgnet, og 55 prosent av programma er egenproduserte, mens ytterligere 6 prosent produseres i samarbeid med de andre statlige universiteta i landet. De resterende programma kjøpes inn av internasjonale fjernsynsselskaper.

## Bilder

Fil:Sistema Universitario de Televisión Canal 15.JPG|Canal 15 UCRs hovedkontor


## Referanser


## Eksterne lenker
* 
* Direktestrømming av Canal 15 UCR
Green Templeton College

**Green Templeton College** (GTC) er et kollegie (college) ved University of Oxford i Storbritannia. Det er universitetets nyeste kollegie som ble etablert den 1. oktober 2008 som et resultat av sammenslåingen av Green College og Templeton College. Kollegiet er på samme stedet hvor det tidligere Green College lå, på Woodstock Road i Nord-Oxford. Det er sentrert rundt det arkitektonisk viktige Radcliffe Observatory, en bygning fra det 18. århundre, modellert på den gamle vindtårnet i Athen. Kollegiet har formelle knyttninger til Green College ved University of British Columbia, som begge ble har hatt Cecil H. Green som største donor.

## Om Green Templeton College
Da Green Templeton er et kollegie for kun hovedfagsstudenter har de kun ett fellesrom for studenter og stipendiater for å oppmuntre interaksjon dem i mellom.

Fusjonen mellom Green College og Templeton College var den første i universitetets moderne historie. Etter å ha blitt godkjent av Universitetsrådet og de ​​styrende organer i begge kollegiene, ble det formelt annonsert i juli 2007.

Kollegiet bygger videre på de allerede etablerte sterke sidene til Green og Templeton kollegiene. GTC fokuserer på en rekke fag, særlig de innen medisinsk- og biovitenskap, ledelsesfag og en rekke samfunnsfag.

## Historie
Selv om Green College og Templeton College etter Oxford å regne er unge kollegier, hadde de begge deres egen individuelle historie og etablerte kultur. Ingen av dem var etabler som et tradisjonelt Oxbridge kollegie.

### Green Colleges historie
Green College ble etablert i 1979 og var en av de yngste kollegiene ved universitetet. Det tok navn etter sin største donor, Cecil H. Green, grunnlegger av Texas Instruments, og hans kone Dr Ida Green.

Green College var dedikert til menneskelig velferd, spesielt gjennom et akademisk fokus på medisin. Beslektede disipliner, slik som utdanning, miljø og samfunnsfag, ble også dekket.

Blant studentene studerte 30 % innen medisinfeltet, omtrent 20 % holdt på med medisinsk forskning etter å ha fullført egen utdanning, mens andre fokuserte på sosialt arbeid, miljøendringer og utdanningsstudier.

### Templeton Colleges historie
Templeton College ble grunnlagt av den nå døde Sir John Templeton som ga en gave til Oxford Centre for Management Studies for å øke profesjonalitet innen britisk lederskap. Gaven var en av de største gavene som en britisk utdanningsinstitusjon noen gang har mottatt, og senteret ble omdøpt til Templeton College til ære for ham.

Kollegiet har vektlagt en forpliktelse til livslang individuell utvikling, og tok sikte på å bringe sammen ledere fra ulike felt å undersøke sentrale problemstillinger innen ledelse og relaterte fagområder.

Det lå tidligere ved Egrove Park, nær landsbyen Kennington i Oxfordshire. Dens bygninger ble åpnet i 1969, og ble ført opp på bygningsvernlisten i 1999.

## Referanser

## Eksterne lenker
*
Coast Guard Investigative Service

**Coast Guard Investigative Service** (**CGIS**) er kriminalpolitiet i U.S. Coast Guard, den amerikanske kystvakten.  CGIS etterforsker kriminalitet der kystvakten har interesser. Direktoratets etterforskere består både av sivilt ansatte, befal, offiserer og reservister. 

Kystvaktens etterforskningstjeneste er et sentralt direktorat, som ledes av en profesjonell kriminaletterforsker som rapporterer til kystvaktens visekommandant. Kystvaktens etterforskningstjeneste er plassert utenfor kystvaktens operative kommandokjed. Dette gir konsekvens i etterforskningspolitikk, prosedyrer, opplæring og utdanning.

Etterforskerne har full politimyndighet og er bevæpnet med SIG Sauer P229R DAK pistol. Direktoratet etterforsker både «intern» og «ekstern» kriminalitet som involverer kystvakten, herunder typiske militærpolitioppgaver slik som etterforskning av lovbrudd begått av kystvaktens egne soldater, og lovbrudd som angår kystvaktens generelle mandat, slik som overtredelser av sjøfarts- og miljølovgivning.

## Personale

# Spesialistoffiserer *(warrant officers)* og befal *(petty offcers)* i aktiv militærtjeneste tilhører forskjellige spesialiteter og grader, og roterer inn i etterforskningstjeneste for en tjenesteperiode eller flere tjenesteperioder. De tjenestegjør allerede i kystvakten og blir valgt ut til etterforskningstjeneste på basis av «best kvalifisert». Spesialistoffisersstillinger fylles vanligvis av befal som blitt forfremmet til spesialistoffiser . Vervet personell må være OR-6 eller høyere for å søke til direktoratet.
# Personale i kystvaktens reserve er spesialistoffiserer og befal som er etterforskningsspesialister.
# Sivilt ansatte er kriminaletterforskere / spesialagenter.  Dette personellet ansettes blant kvalifiserte sivile søkere. Generelt kreves det erfaring innen politimyndigheter for å bli ansatt av CGIS. Når de er ansatt, vil de motta ytterligere opplæring i rettshåndhevelse etter behov og for å være kvalifisert for oppdrag i hele USA.

## Referanser


## Eksterne lenker
*
U.S. Public Health Service Commissioned Corps

**U.S. Public Health Service Commissioned Corps** er et paramilitært offiserkorps i det amerikanske Helse- og omsorgsdepartementet. Korpset består av 6&nbsp;500 offiserer med medisinsk utdannelse innen folkehelse. Korpsets offiserer har samme grader og bærer samme uniform som offiserer i Marinen, men med egne distinksjoner.

Korpset ledes av USAs generalkirurg, som har viseadmirals grad. Korpset har sin historie tilbake til 1871, da helsedirektør John Maynard Woodworth omorganiserte sin medisinske stab etter militær struktur. I krigstid eller i nødstilfeller som involverer det nasjonale forsvaret proklamert av presidenten, kan han ved bekjentgjørelse erklære korpset å være en militær tjeneste.
## Personale
Korpset har 6 700 tjenestemenn med offisers grad i elleve yrkeskategorier:
* Leger
*Tannleger
* Klinisk ernæringsfysiologer
* Ingeniører
* Miljøhelseeksperter
* Sykepleier
* Farmasøyter
* Naturviter
* Terapeuter (inkludert fysioterapi, ergoterapi, logopedi, respiratorisk)
* Veterinærer
* *Health Service Officers* omfatter over 50 paramedisinske yrken, blant annet tannpleier, sosialarbeider, statistiker, legeassistent.
## Grader og distinksjoner

## Referanser


## Eksterne lenker
*
Rønnaug

**Rønnaug** er et norsk kvinnenavn dannet som en dialektform av *[[Rannveig]]*. Navnet er relativt sjeldent i Norge og er svært lite brukt utenfor Norge.

*Rønnaug* har norsk navnedag 9. april.

## Etymologi
*Rønnaug* har opprinnelse som en østlandsk dialektform av *[[Rannveig]]*, som er sammensatt av to norrøne navneledd. Det først leddet kan være *rann*, «hus», eller *regin*, «råd», mens det andre navneleddet er *veig*, «kraft, styrke».

## Utbredelse
Den opprinnelige norrøne formen *Ragnvæig* eller *Rannvæig* er kjent brukt i tre runeinnskrifter fra vikingtiden, så navnene var kjent, men antakelig ikke blant de mest brukte i Norden på den tiden. *Rønnaug* var et vanlig navn i Norge fra siste del av middelalderen. Over 50 forskjellige kvinner med navnet er nevnt i Regesta Norvegica. Navnet hadde senere størst popularitet i Norge på slutten av 1800-tallet og igjen rundt 1930-tallet, men var da ikke blant de mest gitte navnene på norske jentebarn.

|}

## Kjente personer med navnet
Personene i listen er ordnet kronologisk etter fødselsår.
* Rønnaug Alten (1910&ndash;2001), norsk skuespiller og regissør
* Rønnaug Eliassen (1911&ndash;2014), norsk advokat
* Rønnaug Vaa (f. 1947), norsk kunstner
* Rønnaug Kleiva (f. 1951), norsk forfatter
* Rønnaug Foss Alsvik (f. 1958), norsk sanger
* Rønnaug Bakke (f. 1967), norsk sanger

## Referanser


## Eksterne lenker
Dennis Wheatley

**Dennis Yates Wheatley** (født 8. januar 1897 i London, død 10. november 1977 samme sted) var en engelsk forfatter. 

Han skrev bøker i mange sjangre: science fiction, spenning og historiske romaner, men var først og fremst kjent for sine thrillere og spionromaner, hvilket i sin tid ga ham tittelen «prince of thrillers writers». Serien om Gregory Sallust regnes for å være Ian Flemings litterære inspirasjon til James Bond. 

I ettertid er det imidlertid sine okkulte romaner han huskes for. The Devil Rides Out, den andre boken i Duke De Richleau-serien («de moderne musketerer»), er omtalt som den mest suksessrike okkulte romanen etter Bram Stokers Dracula frem til 1960-tallet. Det er fra disse bøkene at de mest kjente klisjeene som assosieres med satanisme har sitt utspring; pentagrammer, svarte stearinlys, nakne jomfruer på altere, hemmelige ritualer i avsidesliggende slott og kappekledde medlemmer iført hette og maske m.m.

## Referanser


## Eksterne lenker
* 
*
Jerta

**Jerta** er et fjell i Øvre Dividal nasjonalpark, i Målselv kommune i Troms. Det har en høyde på  meter over havet. Jerta er lett tilgjengelig fra Dividalshytta og er en fin utsiktstopp som den høyeste toppen i området. Med vinterstengt vei fra Frihetsli blir transportetappen fra Frihetsli til Dividalshytta ca. 13 kilometer hver vei i tillegg. Om sommeren, derimot, kan man kjøre ca. seks kilometer lengre mot en bomavgift på 50 kr.

## Veibeskrivelse
De første seks kilometerne av turen mot sommerparkeringen går etter skogsvei, før de neste syv kilometerne opp til Dividalshytta går etter merket sti. Beregnet tidsbruk via Jerta til Dividalshytta er på ca. to og en halv time.

## Fotnoter



## Referanser
Semanario Universidad

***Semanario Universidad*** er ei ukeavis som gis ut av Universidad de Costa Rica i Costa Rica. Den ble grunnlagt i 1970, og siden 1995 fins den også i nettutgave. Hovedkvarteret er i Ciudad Universitaria Rodrigo Facio i San Pedro i Montes de Oca.

Avisas uttalte mål er å informere kritisk og uavhengig både på nasjonalt og internasjonalt plan for å garantere ytringsfrihet og et rettferdig samfunn. I 2008 ble den tildelt Jorge Vargas Gené-prisen for å forsvare ytringsfriheten.

## Referanser


## Eksterne lenker
* Semanario Universidads nettutgave
TYPO3

**TYPO3** er et meget fleksibelt open source content management system (CMS) skrevet i PHP. Det ble startet i 1998 av Kasper Skårhøj. Det brukes av mange profesjonelle webutviklere til krevende oppgaver og nybegynnerterskelen kan derfor virke høy for utviklere. Mye arbeid er lagt ned for å gjøre det mest mulig brukervennlig for innholdsredaktører.

TYPO3 bruker MySQL som database og blir konstant videreutviklet, nå er det kommet til version 4.0. TYPO3 er som mange andre CMS-systemer også oppdelt i *frontend* og *backend*, henholdsvis bruker- og administratordelen. Sidstnevnte kan benyttes til å redigere innholdselementer på systemets *frontend* gjennom en alminnelig nettleser.

## Utvidelser
Der finnes over 2000 utvidelsesmoduler (*extensions*) til systemet, mange av dem med open source licens. Disse utvidelsene gjør det enkelt for web-utviklere å administrere og designe en mellomstort web-site. Blant utvidelsene er nyhetssystemer, shop-systemer, diskusjonsfora m.v. Alle utvidelsesmodulene er tilgjengelig via TYPO3 Extension Repository (TER).

## Eksterne lenker
* 
* TYPO3 Extension Repository
Morgensol barnehjem

**Morgensol** barnehjem var et kommunalt barnehjem på Laksevåg i Bergen, opprettet i 1914. Etter at Laksevåg kommune ble sammensluttet med Bergen kommune, overtok Bergen kommune driften av barnehjemmet. I 1981 ble driften overført til Hordaland fylkeskommune, og i 1988 skiftet institusjonen navn til Kringsjå barnehjem. I dag har institusjonen navnet Fosterhjemstjenester i Bergen, avdeling Kringsjå ressurssenter, med adresse Øvre Holen 33.

## Historie
Den 2. oktober 1914 behandlet Laksevåg Sognestyre et tilbud fra kjøpmannen Jacob Joh. Larsen «…om å skjenke en del av sin eiendom Kringsjå til kommunen til et barnhjem.» I henvendelsen het det at hjemmet skulle være «…for foreldreløse barn eller barn fra hjem som er således beskaffen at de ikke har det godt…». Sitatet er hentet fra en oppsummering om barnehjemmets historie, funnet i arkiv etter Laksevåg formannsskap. Av statuttene for barnehjemmet går det fram at «Maalet er at give slike barn en god og kristelig opdragelse.» Videre står det i en skyldsetningsforretning av 25. november 1914 at «parcellen som er bebygd skal hede Laxevaag barnehjem «Morgensol».» Der stod et hus til barnehjemmets disposisjon på eiendommen. Hjemmet ble satt i drift i august 1915 med 12 barn.
 
Ifølge statuttene skulle det vanligvis ikke betales for opphold i barnehjemmet. Man ville likevel ta imot enkelte barn mot et årlig bidrag fastsatt av bestyrelsen. De fleste barna var foreldreløse barn fra to år og oppover. Meningen var at de skulle oppholde seg i barnehjemmet til konfirmasjonsalder, da bestyrelsen ville søke passende arbeid for barna. 

Barnehjemmet ble påbygget i 1926, og i 1933. Ved påbyggingen i 1933 fikk hjemmet plass til 23 barn. Bygningen ble sterkt skadet under Bombingen av Laksevåg i 1944, og måtte midlertidig fraflyttes. Men barna flyttet tilbake samme år. På femti-tallet sank behovet for barnehjemsplasser, og mellom 1954 og 1960 hadde gjennomsnittlig 12 barn opphold ved institusjonen. De fleste barna var fra Laksevåg kommune, men barnehjemmet tok imot barn også fra andre kommuner. 

## Arkivet
Hordaland fylkesarkiv oppbevarer det meste av arkivet etter barnehjemmet Morgensol. Bergen byarkiv oppbevarer fragmenter av arkivet etter barnehjemmet. Her finnes forhandlingsprotokoller fra 1914 til 1964, en inventarfortegnelse og noe regnskap. Vedtak om plassering av barn kan finnes i arkivene etter barnevernsnemnder og sosialkontorer. En del av disse er overført til Bergen Byarkiv. I de kommunale arkivene vil det også kunne finnes opplysninger om drift, tilsyn og bygningsforhold.

## Eksterne lenker
* 
*  Barnehjemmet Morgensol - oppslagsverket oVe, artikkel av Marit Haugland, Bergen Byarkiv.
*  Artikler i Bergens Tidende om Morgensol barnehjem
*  Artikkel fra abcnyheter.no
Solgården barnehjem

Solgården barnehjem var et barnehjem i Bergen, eid og drevet av Frelsesarmeen fra 1908 til 1989. Med sine femti barn, var hjemmet det største i Bergen i mange år. I 1985 vedtok Hordaland fylkeskommune å legge ned barnehjemmet på grunn av utidsmessige bygningsforhold, og fra 1989 overtok Hordaland fylkeskommune driften av barnehjemmet. Samme år åpnet de Breimyra barnehjem som en selvstendig fortsettelse av Solgården barnehjem.

## Historie
Solgården barnehjem holdt opprinnelig til i tre trehus i Skottegaten 14, 16 og 18. De gamle trehusene ble revet i 1930, og et nytt bygg ble reist i 1932. Den nye bygningen i Skottegaten 16 var en bygård på fem etasjer. Barnehjemmet disponerte de tre nederste etasjene. Solgården barnehjem var beregnet for femti barn, og var slik den største barnehjemsinstitusjonen i Bergen. På 1950-tallet bodde ca. 45 barn på Solgården barnehjem, fordelt på tre aldersbestemte avdelinger; småbarn, mellomstore barn og skolebarn. I løpet av 1960-tallet ble barnetallet redusert. I 1977 etablerte Frelsesarmeen en egen barnehageavdeling i bygget, separert fra barnehjemmet.

Barnehjemmet disponerte et feriested ved Haugland i Arna, kalt *Veslebakken*, og der tilbrakte barna somrene. 

## Arkivet
Det eldste arkivmaterialet etter Solgården barnehjem skal finnes ved Frelsesarmeens sosialtjeneste i Oslo. Inspeksjonsrapporter etc. finnes i arkivet etter Sosialdepartementets 1. sosialkontor, ved Riksarkivet. Noe arkivmateriale fra 1970- og 1980-tallet finnes ved Hordaland fylkesarkiv. Barnevernet i Bergen sendte barn til denne institusjonen. I de kommunale arkivene oppbevart ved Bergen Byarkiv kan det derfor finnes opplysninger om plassering av barn, bygningsforhold, drift og tilsyn. 

## Eksterne lenker
* 
*  Solgården barnehjem - oppslagsverket oVe, artikkel av Mona Nielsen, Bergen Byarkiv.
*  Artikkel fra Moss avis
*  Artikkel fra forskning.no
*  Artikkel fra Bergensavisen
Lillesand og omegn lærerlag

**Lillesand og omegn lærerlag** ble stiftet i 1893 under navnet *Lillesand og omegns lærerforening*. Dette het laget frem til 1911. Lagets formål var å samle lærere og lærerinner ved folkeskolen i Lillesand, Vestre Moland og Eide om faglige, kulturelle, religiøse og andre aktuelle spørsmål. Lærerlaget var medlem av Aust-Agders krets i Norges Lærerlag. 

## Arkivet
Arkivet etter lærerlaget befinner seg på Aust-Agder kulturhistoriske senter i Arendal. Arkivet omfatter en møtebok fra stiftelsesåret 1893 og frem til 1963.

## Eksterne lenker
*
Rolf Arebø Hoff

**Rolf Arebø Hoff** (født 1954) er en norsk gründer, forretningsmann, og kunstsamler. I 1986 startet Hoff Signex AS som produserer skilt.

## Kunstsamler
Hoff er sammen med sin kone Venke Hoff såkalte «con amore»-samlere, de samler ut i fra lidenskap, ikke som investering. Hoff har samlet kunst siden 1985. Han er primært interessert i samtidskunst, og kjøper ofte verker av unge kunstnere. Han har en av Norges største private samlinger av samtidskunst og regnes som bjellesauen i det norske i kunstmarkedet. Gjennom stor interesse for den bildende kunst har Signex AS i mange år vært en støttespiller for unge kunstnere og kunstnerstyrte gallerier. Hans kone Venke Hoff har pusset opp den nedlagte Kaviarfabrikken i Henningsvær, som nå er omdannet til en arena for samtidskunst. KaviarFactory åpnet sommeren 2013.

## Referanser
Tore-Jarl Bielenberg

**Tore-Jarl Bielenberg** (1935–2024) var en norsk journalist, kulturarbeider, fredsaktivist, oversetter og forfatter. 

Han arbeidet med sigøyneres kultur i mange år og var fra 1967 gift med kunstneren Raya Bielenberg i 13 år. Han var den eneste ikke-sigøyner som har vært medlem av Nordiska zigenarrådet (Nordisk sigøynerråd). Han har også bodd i Moskva og hadde tett kontakt med *Teater Romen* der, og deltok på den første internasjonale sigøynerkongressen i London i 1971. 

Han var journalist i *[[Friheten]]* i mange år, har oversatt en rekke bøker og debuterte skjønn- og faglitterært i 2012.

## Bibliografi
* Tore-Jarl Bielenberg, *Romá/Sigøynere. I går, i dag, i morgen*, Marxist Forlag, 2012, ISBN 9788293252016

## Referanser
KaviarFactory

**KaviarFactory** er et norsk visningssted for samtidskunst, initiert og drevet av Venke Hoff, som befinner seg i Henningsvær i Lofoten. En rekke internasjonale kunstnere har allerede besøkt stedet slik som Per Barclay som har satt opp installasjonsfotografier, Bjarne Melgaard har designet og laget flere av dørhåndtakene og den tyske samtidskunstneren Michael Sailstorfer har designet KaviarFactory sin logo. 

Kaviarfabrikken skal bestå av tre deler:
* Fast utstilling av den kjente nordnorske fotografen og kunstneren Rune Johansen.
* Skiftende utstillinger av kjente nasjonale og internasjonale kunstnere.
* Atelier med bomulighet for kunstnere i kortere perioder.

Kaviarfabrikken skal også kunne brukes som arena for andre kulturarrangement, kurs, konserter, teater, boklanseringer, seminarer, events mm. Kaviarfabrikken er oppført som objekt nr. 136 i Kulturminneplan for Lofoten. 

Da de berømte «street art»-kunstnerne Dolk og Pøbel hadde utstilling på Kaviarfabrikken sommeren 2010 , var bygningen uten både vann og strøm. Det forhindret ikke utstillingen fra å bli godt mottatt - av blant annet internasjonal, nasjonal og lokal presse.
Kaviarfabrikken startet opp i 1920 og var i virksomhet frem til midten av 90-tallet. Den har dyp forankring i Henningsvær og de fleste familiene her har hatt en tilknytning til arbeidet på fabrikken.

## Referanser
Inga Borg

**Inga Borg** (født 25. august 1925 i Stockholm, død 24. oktober 2017 i Sverige) var en svensk barnebokforfatter og illustratør.

## Oppvekst og familie
Inga Borg var datter av svømmeren og OL-vinneren Arne Borg (1901–1987), og vokste opp på Kungsholmen og delvis på ulike steder i Europa hvor faren arbeidet som svømmetrener. Hun tok kunstutdannelse ved Konsthögskolan i Stockholm 1949–54. Hun bodde utenfor Stockholm, nær Ulriksdal, og hennes eget hjem er gjenkjennelig i bøkene *Djuren kring vårt hus* og *Tobby och Tuss i Villa Matilda* (begge 1971).

## Forfatterskap
Hun debuterte i 1955 med *Plupp och renarna*, og er også mest kjent for de 22 bøkene i serien om Plupp, en liten, trolliknende skikkelse med blått hår og rødt skjerf som bor i en gamme ved «Blåvattnet» et sted i Nord-Sverige. Samme år debuterte hun også som kunstner, med en separatutstilling i Stockholm.

Inga Borg skrev og illustrerte også andre bøker, laget opplesningserier for svensk fjernsyn og var aktiv fagpolitisk, blant annet som leder for Svenska Tecknare. Forfatterskapet omfatter to egne bøker fra Øst-Afrika (*Giraffen kan inte sova*, 1981 og *När elefanterna dansar*, 1983) og ytterligere tre hvor hun skrev til bilder av vennen Evy Låås. Disse hadde utspring i egne reiser i området, først i 1977. Andre bøker avspeiler reiser til Island og Öland, eller familiens og andres husdyr. De to bøkene om skilsmissebarnet Agneta (1966 og 1968) bygger på egne erfaringer som skilt. En tobinds biografi om Carl von Linné, *I naturens riken*, utkom i 1979 med tegninger av Fibben Hald. Fra 1959 til 1973 utga hun en serie bøker med ulike ville dyr i hovedrollen: rein, bjørn, elg, svane, rev, trekkfugler og piggsvin. Med *Tjirr* (1966) forente hun naturskildring og bymiljø i en bildebok om en spurv og ei bydue i Stockholm.

I 1970 mottok Inga Borg Elsa Beskow-plaketten for serien om Plupp, i 1982 fikk hun Litteraturfrämjandets pris. I Gällivare finnes «Pluppskogen» på hembygdsområdet, men Plupp ble i 2012 faset ut til fordel for en ny eventyrfigur: Illo. I 2013 kunngjorde imidlertid Storogna Högfjällshotell & Spa i Vemdalen at de hadde inngått en avtale med Inga Borg som ga dem retten til å benytte Plupp i sin virksomhet.

## Referanser


## Eksterne lenker
* 
* 
*
Per Kviberg

**Per Olav Kviberg** (født 24. juni 1881 i Borge i Østfold, død 23. juni 1960 i Oslo) var en norsk skolemann, motstandsmann og politiker (AP/NSA/NKP).
 
Han kom flyttende til Oslo fire år gammel. Materielt sett levde han opp i fattige kår. Ungene i familien fikk imidlertid utdannelse. To av hans søstre ble lærere, og han selv ble uteksaminert i 1902.

Som lærer arbeidet han ved en rekke skoler i det daværende Kristiania. I 1909 begynte han ved Den socialdemokratiske Aftenskole, der han to år etter ble bestyrer. Han var en drivkraft ved denne skolen helt til han i 1920 begynte som overlærer ved Lilleborg skole på Oslo østkant.

I 1908 meldte han seg inn i Arbeiderpartiet, og ble AP-representant i bystyret året etter. Ved splittelsen i AP i 1921 fulgte Kviberg utbryterne i Norges Socialdemokratiske Arbeiderparti, og satt som NSA-representant til partiene igjen ble samlet i 1927. De ti første årene i bystyret satt Kviberg også i formannskapet.

Under krigen ble lokalene på Kvibergs skole rekvirert av tyskerne til kaserne, mens Kviberg selv sluttet seg til kommunistenes motstandskamp. Hans sønn Kjell Kviberg ble i løpet av krigen sentral, både i den illegale pressa og i NKP. De første årene nyttet han og kameraten Hans Luihn loftslokalene på farens skole til å sette opp et hemmelig trykkeri. Der produserte de den illegale avisen *[[Avantgarden]]* rett for nesa på de tyske soldatene. Per Kviberg selv ble til slutt arrestert, og satt de siste månedene av krigen på Grini.

Etter krigen representerte Kviberg Norges Kommunistiske parti i bystyret i årene 1945 til 1951.

Kviberg var en engasjert skolemann og skolepolitiker. Han gjorde seg tidlig til talsmann for det syn at «alle barn fra fattig og rik maa samles i en eneste barneskole, hvor deres forskjellige evner og anlæg kan faa utfolde sig» og at alt skolemateriell måtte være gratis. Lilleborg skole ble på mange vis en foregangsskole, og var blant de første når det gjaldt å ta film i bruk i undervisningen.

I 1976 ble en gate på Torshov oppkalt etter strøkets tidligere overlærer, Per Kvibergs gate. Kviberg mottok i 1956 St. Hallvard-medaljen.

## Bibliografi
* *Folkeskolen i Kristiania. Hvordan Høire har vanskjøttet den. Hvad Arbeiderpartiet vil* (1913)
* *Kampen om Gamle Aker, en valgtale* (1915)
* *Kristiania og skibsfarten. Navigationsundervisningens og Kristiania sjømandsskoles historie* (1917)
* *Den social-demokratiske aftenskole. Kort 10-årsoversikt* (1920)
* *Trafikkundervisningen i våre skoler* (1937)
* *Innledning til Minneutstilling for Peder Cappelen Thurmann. 1839–1939* (1939)
* *Lilleborg skole gjennom 50 år, 1898–1948* (1948)

## Referanser


## Eksterne lenker
* Om Per Kviberg i ''Norsk biografisk leksikon''
Aking under Vinter-OL 2014

**Aking under Vinter-OL 2014** ble arrangert på Sliding Center Sanki mellom 8. og 13. februar 2014. I tillegg til to singeløvelser og en dobbel som under Vinter-OL 2010, ble det for første gang under et OL avholdt en stafett der kjelker fra de tre foregående øvelsene deltok. Det ble dermed konkurrert i fire øvelser i aking under disse lekene. Tyskland ble beste nasjon, de vant alle fire gullmedaljene. Regjerende olympiamester i ener, Felix Loch fra Tyskland forsvarte sin tittel og Armin Zöggeler fra Italia som deltok i vinterlekene for sjette gangen, vant en medalje i ener, som han gjort i de fem foregående vinterlekene.  

## Medaljefordeling

## Medaljevinnere

## Referanser


## Litteratur
*

## Eksterne lenker
* 
* Sochi 2014 Luge Results på olympics.com
* Luge at the 2014 Winter Olympics på olympedia.org
Adi Tekelezan (distrikt)

**Adi Tekelezan** er et distrikt i Anseba i det sentrale i Eritrea. Hovedstaden er Adi Tekelezan.

## Administrative områder
Adi Tekelezan består av disse 11 administrative områdene:
*Adi Gebru
*Adi Tekelezan
*Deki Gebru
*Deki Zeru
*Emba Derho
*Golagul
*Wara

## Eksterne lenker
*Awate.com: Martyr Statistics
Elabered (distrikt)

**Elabered** er et distrikt i Anseba i det sentrale Eritrea. Hovedstaden er Elabered.

## Kilder
*Awate.com: Martyr Statistics
Ethan

**Ethan** er et engelsk mannsnavn med hebraisk opprinnelse.

## Etymologi
*Ethan* er den engelske skrivemåten av det hebraiske navnet *Eitan* (hebraisk: אֵיתָן) som betyr «solid, varig».

## Utbredelse
*Ethan* har vært et populært guttenavn i USA og England fra rundt år 2000.

*Ethan* er et svært vanlig navn i mange engelsktalende land.

|}

## Kjente personer med navnet
Personene i listen er ordnet kronologisk etter fødselsår.
* Ethan Coen (f. 1957), amerikansk filmskaper
* Ethan Hawke (f. 1970), amerikansk skuespiller
* Ethan Zohn (f. 1973), amerikansk fotballspiller
* Ethan Zuckerman, amerikansk forsker og blogger
*Ethan Grant Dolan, uoutuber

## Annen bruk av navnet
* Ethan Allen, amerikansk møbelfirma
* *[[Ethan Frome]]*, roman fra 1911 skrevet av Edith Wharton

## Referanser


## Eksterne lenker
Christian Vilhelm Bergh

**Christian Vilhelm Bergh** også **Christian Wilhelm Bergh** (født 9. september 1814 i Hobøl, død 16. juli 1873 i Christiania) var en norsk offiser, ingeniør og embedsmann, Norges første vegdirektør etter at Vegdirektoratet ble opprettet i 1864.

## Referanser


## Litteratur
*Røed, Ane Cecilie: Christian Wilhelm Bergh - Norges første veidirektør i Årbok Norsk vegmuseum 2014. ISBN 978-82-91130-40-8

## Eksterne lenker
*
Sel’a (distrikt)

**Sel'a** er et distrikt i Anseba i det nordlige Eritrea. Hovedstaden er Sel'a.

## Kilder
*Awate.com: Martyr Statistics
Juno Temple

**Juno Violet Temple** (født 1989) er en engelsk skuespillerinne.

Juno Temple har spilt i filmer som *[[Om forlatelse]]* (2007), *[[The Other Boleyn Girl]]* (2008), *[[Wild Child (film)|Wild Child]]* (2008), *[[The Three Musketeers]]* (2011), *[[Killer Joe]]* (2011) og *[[The Dark Knight Rises]]* (2012). Hun var nære ved å få rollen som Lulla Lunekjær i *[[Harry Potter og Føniksordenen (film)|Harry Potter og Føniksordenen]]* (2007), men tapte for Evanna Lynch.

Hun har fått en rolle i den kommende storfilmen *[[Sin City: A Dame to Kill For]]*, som kommer på høsten i 2013.

## Filmografi

## Eksterne lenker
*